# Temporada 2006-2007 de la UE Figueres

L'estiu de 2006, l'empresari Enric Flix, propietari de la casa d'apostes esportives Miapuesta.com, adquirí el control accionarial de l'entitat i decidí canviar la seva denominació a Unió Esportiva Miapuesta Figueres, SAD. Al llarg de la temporada 2006-2007 a Segona Divisió B, Flix es queixà públicament de la baixa afluència d'aficionats al Municipal de Vilatenim i de falta de suport per part de l'Ajuntament, denunciant grans pèrdues econòmiques. El Miapuesta quedà 12è al final de temporada, salvant així la categoria.
Però en una polèmica assemblea, el 28 de juny de 2007, Flix impulsà el trasllat del club a la població de Castelldefels, denominant-lo Unió Esportiva Miapuesta Castelldefels. Fou una proposta presentada per sorpresa a la seva junta d'accionistes i que prosperà amb l'únic vot d'aquest accionista. Un grup de socis presentà una impugnació a aquesta decisió, encara pendent de resoldre de forma definitiva. L'11 de juliol, el Jutjat Mercantil de Girona prengué la mesura cautelar de paralitzar els acords adoptats a la junta impugnada i designà un administrador judicial (Nitus Santos, exjugador, entrenador, director esportiu i president) per portar les regnes del club fins que no aparegués la sentència definitiva. Aquestes mesures cautelars, però, van ser aixecades pel mateix jutjat l'1 d'agost, donant-se via lliure, per tant, a l'aplicació dels acords de la junta. El 24 d'agost la RFEF va acceptar finalment la inscripció de la nova UE Miapuesta Castelldefels amb l'estadi a la localitat del Baix Llobregat, cosa que va significar a la pràctica la desaparició de la Unió Esportiva Figueres com a club de futbol empordanès, si bé legalment es tractà d'un canvi de nom i ubicació, i no pas d'una desaparició.
Per la seva banda i per tal d'evitar que aquesta desaparició es fes efectiva, la gent del Figueres es va posar a treballar per la continuïtat del projecte esportiu de 88 anys d'història de la Unió, amb una nova entitat legal (fundada el 2007), i amb un equip que inicià la seva trajectòria esportiva a la categoria de Tercera Territorial (actualment Quarta catalana), la més baixa del futbol català. La nova UE Figueres fou inscrita al grup 29 de la Tercera Territorial Catalana l'agost del 2007.

## Fets destacats

2006
* 16 de juliol: l'empresari Enric Flix, propietari de la casa d'apostes esportives Miapuesta.com, adquireix el control accionarial de l'entitat i canvia la seva denominació a Unió Esportiva Miapuesta Figueres, SAD.
* 1 d'agost: primer partit amistós de la pretemporada (i de presentació a l'afició) del Figueres, a Vilatenim, contra l'Al-Nassr FC saudita, amb victòria per 2-0.
* 27 d'agost: primera jornada de lliga, al camp del RCD Espanyol B, amb derrota per 1-0.
* 22 d'octubre: els mals resultats fan que la junta directiva destitueixi l'entrenador Josep Clotet a la jornada 9. El seu ajudant, Ernest Calero, es fa càrrec de l'equip fins a finals de temporada.
2007
* 26 de maig: últim partit de lliga al Mini Estadi contra el FC Barcelona B, amb triomf per 0-4.
* 28 de juny: en una polèmica assemblea, Enric Flix impulsa el trasllat del club a la població de Castelldefels, denominant-lo Unió Esportiva Miapuesta Castelldefels.
* 24 d'agost: es fa efectiu el trasllat del Miapuesta a Castelldefels.

## Plantilla

| Pos. | Jugador | Procedència | Temporada |
| POR | Carlos Craviotto Martos (Craviotto) | UE Castelldefels | 2006-2007 |
| POR | Alberto García Cabrera (Alberto) | Águilas CF | 2006-2007 |
| POR | David Ruiz Atiega (Atiega) | UD Logroñés | 2006-2007 |
| DEF | Alan Baró Calabuig (Alan) | FE Figueres | 2005-2006 |
| DEF | Albert Síria Castro (Síria) | CF Reus Deportiu | 2006-2007 |
| DEF | Xavier Banal Cruz (Banal) | UE Sant Andreu | 2006-2007 |
| DEF | Joaquim Boadas Esparch (Boadas) | UE Sant Andreu | 2006-2007 |
| DEF | Xavier Comas Cañizares (Comas) | UE Cornellà | 2006-2007 |
| DEF | Juan Manuel Viale Ochoa (Viale) | UDA Gramenet | 2006-2007 |
| DEF | Pablo Coira Lojo (Coira) | Deportivo Alavés | 2006-2007 |
| DEF | Manuel Jesús Casas García (Molo) | UD Almería | 2006-2007 |
| DEF | Juan José Olalla Fernández (Olalla) | Rayo Vallecano | 2006-2007 |
| MIG | Sergio García Capitán (Sergio) | AD Mar Menor | 2005-2006 |
| MIG | Jaume Duran Nierga (Duran) | FE Figueres | 2005-2006 |
| MIG | José Miguel Figueira Domínguez (Miguel) | Girona FC | 2005-2006 |
| MIG | Iván Díaz Ruiz (Díaz) | CE Sabadell FC | 2006-2007 |
| MIG | Manel Expósito Presseguer (Expósito) | AD Alcorcón | 2006-2007 |
| MIG | Óscar Céspedes Cabeza (Céspedes) | UE Sant Andreu | 2006-2007 |
| MIG | Gabriel Santiago Fernández (Babi) | FE Figueres | 2006-2007 |
| MIG | Albert Vivó Martí (Vivó) | EC Granollers | 2006-2007 |
| MIG | Diego Carrillo Pendas (Carrillo) | CE L'Hospitalet | 2006-2007 |
| MIG | Diego Gómez Muñoz (Dieguito) | CD Zafra | 2006-2007 |
| MIG | Álvaro Esteban Martín (Álvaro) | Getafe CF B | 2006-2007 |
| MIG | Gabriel Mendy (Mendy) | UD Almería B | 2006-2007 |
| DAV | Miguel Ángel Bernal Domínguez (Mito) | FC Palafrugell | 2005-2006 |
| DAV | Marc Sellarés de Pedro (Sellarés) | CF Vilanova i la Geltrú | 2006-2007 |
| DAV | Oriol Santos Ferrés (Uri) | CF Peralada | 2006-2007 |
| DAV | Bogdan Laurentiu Stoica (Stoica) | ? | 2006-2007 |
Llegenda: · Capità · Juvenil · Lesionat · Altes · Passaport europeu · Extracomunitari · Extracomunitari sense restricció
| Baixes | Destinació |
| Flavio Juan Frangella | AD Cerro Reyes |
| André Luiz Regatieri de Oliveira | Paraná Clube |
| Iray Barreto Pérez | Racing Portuense |
| Álvaro Martínez Aginaga | Sestao River |
| Diego José Rangel Monge | SD Huesca |
| José Carlos Soria Gil | UB Conquense |
| Roberto Camacho Naise | Málaga CF B |
| Sergio Alcolea Martínez | UD Lanzarote |
| Tino González Mateo | CE Eldenc |
| Manolo González Mateo | CE Eldenc |
| Óscar Javier González Pérez Palote | UE Cornellà |
| Alberto Gallego Rodrigo | Linense |
| Francesc Ribalta Torres | CE Manresa |
| Óscar Ramírez Martín | CF Badalona |
| José Ramírez Martín | Terrassa FC |
| Raúl Torres Abad | Terrassa FC |
| Nacho del Moral Juez | Girona FC |
| Josep Arau Valerí | CA Osasuna B |
| Siscu Navas Raya | CE Binèfar |
| Quique Beltrán Rodríguez | |

## Resultats

* Amistosos
* Copa Catalunya
* Segona Divisió B-Grup 3

## Classificació

| Pos. | Equip | J | G | E | P | GF | GC | DG | pts. |
| 1r | Alacant CF | 38 | 20 | 5 | 13 | 51 | 36 | +15 | 65 |
| 2n | SD Huesca | 38 | 18 | 8 | 12 | 44 | 33 | +11 | 62 |
| 3r | CE Alcoià | 38 | 18 | 8 | 12 | 45 | 34 | +11 | 62 |
| 4t | CE L'Hospitalet | 38 | 16 | 13 | 9 | 43 | 36 | +7 | 61 |
| 5è | CF Badalona | 38 | 16 | 12 | 10 | 47 | 28 | +19 | 60 |
| 6è | Terrassa FC | 38 | 16 | 11 | 11 | 46 | 34 | +12 | 59 |
| 7è | Oriola CF | 38 | 14 | 14 | 10 | 46 | 33 | +13 | 56 |
| 8è | Villajoyosa CF | 38 | 14 | 12 | 12 | 39 | 40 | -1 | 54 |
| 9è | Benidorm CF | 38 | 14 | 10 | 14 | 51 | 53 | -2 | 52 |
| 10è | Llevant UE B | 38 | 13 | 13 | 12 | 33 | 35 | -2 | 52 |
| 11è | UDA Gramenet | 38 | 14 | 10 | 14 | 39 | 41 | -2 | 52 |
| 12è | UE Figueres | 38 | 13 | 10 | 15 | 37 | 43 | -6 | 49 |
| 13è | RCD Espanyol B | 38 | 13 | 10 | 15 | 45 | 47 | -2 | 49 |
| 14è | UE Lleida | 38 | 12 | 13 | 13 | 44 | 38 | +6 | 49 |
| 15è | CA Osasuna B | 38 | 12 | 9 | 17 | 34 | 43 | -9 | 45 |
| 16è | València CF B | 38 | 11 | 12 | 15 | 32 | 46 | -14 | 45 |
| 17è | UE Sant Andreu | 38 | 12 | 9 | 17 | 35 | 43 | -8 | 45 |
| 18è | CE Eldenc | 38 | 9 | 15 | 14 | 32 | 44 | -12 | 42 |
| 19è | FC Barcelona B | 38 | 7 | 16 | 15 | 33 | 47 | -14 | 37 |
| 20è | UD Barbastro | 38 | 7 | 12 | 19 | 31 | 53 | -22 | 33 |
| En groc, els equips que disputaren la lligueta de promoció a Segona Divisió A, i en vermell, els que descendiren a Tercera Divisió. ||||||||||

## Notes

* ↑ Descens administratiu

## Referències

* 1 2 Sílvia, Planas «Neix la UE Miapuesta Figueres». Diari de Girona, 18-07-2006, pàg. 42 [Consulta: 23 juny 2023].
* ↑ Roca, Albert. «Ningú indiferent. Les perles d'Enric Flix: «Si regalem 9.500 entrades, l'equip va primer, marca 10 gols en cada partit i continuen anant 300 persones al camp, serà igual que voler vendre pernils als musulmans»». El 9 Esportiu, 19-08-2006. [Consulta: 23 juny 2023].
* ↑ Sílvia, Planas «És impossible seguir a Figueres amb el poc suport econòmic que ens ha donat l'Empordà». Diari de Girona, 29-05-2007, pàg. 49 [Consulta: 23 juny 2023].
* 1 2 «El Figueres sigue en 2ª B» (en castellà). Mundo Deportivo, 27-05-2007. [Consulta: 25 juny 2023].
* 1 2 J., Roura; Planas, S. «Flix enterra 88 anys d'història per dur el Miapuesta a Castelldefels». Diari de Girona, 29-06-2007, pàg. 46-47 [Consulta: 23 juny 2023].
* ↑ Jordi, Roura «La Federació Espanyola s’oposa al trasllat del Figueres a Castelldefels». Diari de Girona, 12-07-2007, pàg. 42 [Consulta: 23 juny 2023].
* ↑ Sílvia, Planas «Nitus Santos vol promoure un acord entre Enric Flix i els Petits Accionistes». Diari de Girona, 20-07-2007, pàg. 46 [Consulta: 23 juny 2007].
* ↑ Clarà, Albert «Flix recupera el control del Miapuesta i ja prepara l'aterratge a Castelldefels». Diari de Girona, 02-08-2007, pàg. 36 [Consulta: 23 juny 2023].
* 1 2 Chica, J.; Solé, A.; Danés, J. «Flix se surt amb la seva». 9 Esportiu, 25-08-2007, pàg. 16 [Consulta: 23 juny 2023].
* ↑ «La UE Figueres comença a Tercera Regional aquest cap de setmana després de la marxa a Castelldefels». CCMA, 13-09-2007. [Consulta: 22 maig 2017].
* ↑ Navarro, Jesús. «Los de Josep Clotet se lucen en el partido de su presentación» (en castellà). Mundo Deportivo, 02-08-2006. [Consulta: 23 juny 2023].
* ↑ Ferrer, Jordi. «Debut amb poques traves». El 9 Esportiu, 02-08-2006. [Consulta: 23 juny 2023].
* ↑ «Bussy sentencia para un Espanyol B que perdona y acaba pidiendo la hora» (en castellà). Mundo Deportivo, 28-08-2006. [Consulta: 23 juny 2023].
* ↑ Durán, Ramón. «El Miapuesta Figueres destituye al entrenador Josep Clotet y Ernesto Calero se hace cargo del equipo» (en castellà). Mundo Deportivo, 23-10-2006. [Consulta: 24 juny 2023].